Държавен вестник, бр. 57, 2004 г., стр. 54

С Т Р .  54
Д Ъ Р Ж А В Е Н   В Е С Т Н И К
Б Р О Й  57
Равнините на симетрия на манекените да съвпадат
със средните равнини на местата за сядане, определе-
ни от производителя.
2. Монтаж на манекени
2.1. Глава
Напречната платформа с измервателна апаратура
да бъде хоризонтална до 2,5°. Да се спазва следната
последователност, за да се нивелира главата на мане-
кена в ПС с прави седалки с нерегулируеми облегалки.
Първо се регулира положението на точката “Н”—в
границите, изложени в т. 2.4.3.1, за да се нивелира на-
пречната платформа с измервателна апаратура. Ако
напречната платформа с измервателна апаратура не се
нивелира, се регулира тазовият ъгъл на манекена в
границите, дадени в т. 2.4.3.2. Ако въпреки това на-
пречната платформа с измервателна апаратура все още
не е нивелирана, тогава минимално необходимо се
регулира скобата на врата на манекена, за да се гаран-
тира хоризонтиране до 2,5°.
2.2. Ръце (от китката до рамото)
2.2.1. Горните части на ръцете на манекена водач
са прибрани до торса, а осовите им линии—възможно
най-близо до вертикалната равнина.
2.2.2. Горните части на ръцете на манекена пътник
са в контакт с облегалката на седалката и страните на
торса.
2.3. Ръце (от китката надолу)
2.3.1. Дланите на манекена водач са в контакт с вън-
шната част на кормилното колело. Палците да бъдат
над колелото и да бъдат закрепени с лепенка към кор-
милното колело, така че, ако се приложи сила напред не
по-малка от 9 N и не по-голяма от 22 N, да се освободи.
2.3.2. Дланите на манекена пътник са в контакт с
външната страна на бедрата. Малкият пръст е в кон-
такт с възглавницата на седалката.
2.4. Торс
2.4.1. В ПС, оборудвани със седалки за изпитване,
горната част на торса на манекена на водача и пътни-
ците са облегнати на облегалката. Средната стрело-
видна равнина на манекена водач е вертикална и успо-
редна на надлъжната централна ос на превозното сред-
ство и минава през центъра на кормилното колело.
Средната стреловидна равнина на манекена пътник е
вертикална, успоредна на надлъжната централна ос на
ПС и на същото разстояние от надлъжната централна
ос на превозното средство както средната стреловидна
равнина на манекена водач.
2.4.2. В ПС, оборудвани с индивидуални седалки,
горната част на торса на манекените на водача и път-
ниците е облегната на облегалката. Средната стрело-
видна равнина на манекена водач и на манекените-
пътници са вертикални и съвпадат с надлъжната цен-
трална ос на индивидуалната седалка.
2.4.3. Долна част на торса
2.4.3.1. Точка “Н”
Точката “Н” на манекените на водача и пътниците
съвпада до 13 mm във вертикална и 13 mm в хоризон-
тална равнина с точка 6 mm под позицията на точката
“Н” на манекена, освен ако дължината на бедрото и
частите на долната част на крака, използвани, за да се
изчисли точка “Н”, не са регулирани на 414 и 401 mm
вместо съответно на 432 и 417 mm .
2.4.3.2. Тазов ъгъл
Използваните уреди за измерване на тазовия ъгъл се
поставят в дупката на точката “Н” на манекена. Измере-
ният ъгъл от хоризонталната равнина на 76,2 mm плоска
повърхност на уреда за измерване е 22,5° ± 2,5°.
2.5. Крака (от бедрото до стъпалото)
2.5.1. Горната част на краката на манекените на
водача и пътниците лежат на възглавницата на седалка-
та до степента, разрешена от поставянето на ходилата.
Началната дистанция между повърхностите на фланци-
те на външната колянна скоба е 270 mm ± 10 mm.
2.5.2. До осъществимата степен левият крак на
манекена водач и двата крака на манекена пътник са
във вертикални надлъжни равнини. До осъществима-
та степен десният крак на манекена водач е във верти-
кална равнина. За да се приспособи местоположението
на ходилата в съответствие с т. 2.6 за различни конфи-
гурации на пътническото отделение, е разрешено фи-
нално регулиране.
2.6. Стъпала
2.6.1. Дясното стъпало на манекена водач се поста-
вя да лежи на незадействания педал на газта с най-
задната точка на петата на подовата повърхност в рав-
нината на педала. Ако стъпалото не може да бъде пос-
тавено на педала на газта, то се позиционира перпен-
дикулярно на пищяла и възможно най-напред по посо-
ка на централната линия на педала с най-задната точка
на петата, лежаща на подовата повърхност. Петата на
лявото стъпало се поставя възможно най-напред и лежи
на пода. Лявото стъпало се позиционира възможно най-
хоризонтално върху основната дъска. Надлъжната цен-
трална линия на лявото стъпало се поставя успоредно
на надлъжната централна линия на ПС.
2.6.2. Петите на двете стъпала на манекена пътник
се поставят възможно най-напред и лежат върху пода.
И двете стъпала се позиционират хоризонтално върху
основната дъска. Надлъжната централна линия на стъ-
палата се поставя успоредно на надлъжната централна
линия на ПС.
2.7. Измервателните инструменти се инсталират
така, че по никакъв начин да не засягат движението на
манекена по време на удар.
2.8. Температурата на манекените и на системата от
измервателни инструменти се стабилизира преди изпит-
ването и се поддържа, доколкото е възможно, в диапа-
зона между 19 и 22 °С.
2.9. Облекло на манекена
2.9.1. Оборудваните с апаратура манекени се обли-
чат в памучни еластични дрехи в подходящ размер, с
къси ръкави и панталони с дължина до средата на пра-
сеца, определени в FMVSS 208, чертежи 78051-292 и
293 или техен еквивалент.
2.9.2. Обувка с размер 11XW, която отговаря на изис-
кванията на военния стандарт на САЩ MIL-S 131192,
корекция “Р”, за размера, дебелината на подметката и
тока и която тежи 0,57 ± 0,1 kg, се поставя и задържа на
всяко стъпало на манекените за изпитването
3. Регулиране на защитни системи
На манекен в указаната му поза за сядане, както е
определено от съответните изисквания по т. 2.1—2.6, се
поставя коланът и се закопчава. Обира се хлабината от
предпазния колан при пояса. Издърпва се лентата на
горната част на торса извън прибиращото устройство и
се пуска да се прибере. Тази операция се повтаря четири
пъти. Прилага се натоварване на опън между 9 и 18 N
върху предпазния колан на пояса. Ако защитната систе-
мата е оборудвана с опън-отпускащо устройство, се
осигурява максималната хлабина на колана на горната
част на торса, която е препоръчана от производителя за
нормална употреба в наръчника на потребителя за ПС.
Ако системата на коланите не е оборудвана с опън-от-
пускащо устройство, се позволява излишната лента от
колана на рамото да бъде прибрана от прибиращата
сила на прибиращото устройство.